text: Or voit li mére ke chius li veut tolir;
   Tant est dolente k’ele ne puet sofrir.
   A jointes mains le corit resaillir:
   "Sire", fait ele, "tu nos veus mal baillir,
   PageV01P300
   Kant por l’enfant ke jou tant doi cierir
   T’ai herbierghiet, et or me veus werpir.
   Ja ferai jou trestot le tien plaisir;
   N’i aras mal dont te sace warir."
   "Dame", dist il, "jou ne l’vos puis merir:
   Dius herbiert t’arme quant deveras fenir
   Et le chelui ki t’a a mainburnir,
   Et a l’enfant por cui me veus siervir
   Doinst tel coraige k’a toi puist revenir."
   Ot le li mére, si gieta un sospir.
  